
 „Lähenemise „Turvalisuse märgid“ rakendamine kohalike omavalitsuste koostöös“

Lisa 3

Hindamisleht


1. Üldandmed

Taotluse number:

Projekti nimi:

2. Hindamise alused

Hindamisele saadetakse ainult nõuetele vastavaks tunnistatud taotlused.

Taotlusi hinnatakse skaalal 0–1. Hindamine on lävendipõhine ega ole suunatud taotluste paremusjärjestuse moodustamisele. Hindamise eesmärk on välja selgitada, kas taotlus vastab määruses sätestatud eesmärgile, toetatavatele tegevustele, koostööpõhise rakendamise loogikale ja valikukriteeriumidele sellisel tasemel, mis võimaldab projekti rahastada. Nõuetele vastavad ja positiivse hinnangu saanud taotlused rahuldatakse taotlusvooru eelarve piires määruses sätestatud korras.

· Hinnang „1“ antakse juhul, kui taotluses esitatud andmed ja lisatud dokumendid võimaldavad järeldada, et kriteerium on täidetud.

· Hinnang „0“ antakse juhul, kui kriteerium ei ole täidetud või kui taotluses esitatud teave ei võimalda kriteeriumile vastavust tuvastada.

Selgituse veerg täidetakse eelkõige juhul, kui kriteerium hinnatakse hindega „0“ või kui hinnang vajab täiendavat põhjendamist.

Taotlus loetakse positiivse hinnangu saanuks, kui kõik kohustuslikud kriteeriumid on hinnatud hindega „1“.

3. Hindamine

	Nr
	Hindamiskriteerium
	Hinne (1/0)
	Selgitus

	1.
	Projekti kooskõla valdkondlike arengukavadega, mõju rakenduskava erieesmärgi ja meetme eesmärkide saavutamisele
Hinnatakse projekti kooskõla valdkondliku arengukavaga ning panust rakenduskava erieesmärgi ja meetme eesmärkide saavutamisse, sealhulgas projekti panust meetme väljundnäitaja saavutamisse.
	
	

	(e-toetuse taotlusvormi „Sisu“ alajaotuse „Projekti kirjeldus“ andmeväljad „Olemasolev olukord ja ülevaade projekti vajalikkusest“, „Projekti eesmärk ja tulemused“ ja „Projekti kooskõla strateegiliste eesmärkidega“; taotlusvormi „Näitajad“ ja „Enesehindamise vorm“ (määruse lisa 2))

	2.
	Projekti põhjendatus
Hinnatakse, kas projekti eesmärk, hetkeolukorra kirjeldus ja tegevuskava on omavahel kooskõlas ning kas kavandatud tegevused on piirkondliku koostöögrupi toimimiseks ja „Turvalisuse märkide“ rakendamiseks vajalikud, läbimõeldud ja teostatavad.
Hindamisel arvestatakse, kas:
· projekti tegevused moodustavad terviku ning toetavad lastekaitsetöö korraldust, juhtumitöö praktikat, lapse ja pere kaasamist ning „Turvalisuse märkide“ rakendamist; 
· piirkondliku koostöögrupi moodustamine on territoriaalselt ja praktiliselt põhjendatud ning koostöögrupi rollijaotus on selge;
· juhtiva omavalitsusüksuse ja partneromavalitsusüksuste ülesanded on läbi mõeldud ning partnerite osalemine on sisuline;
· on kirjeldatud lastekaitsetöö juhtimise ja korraldamisega seotud isikute ja töötajate osalemist projekti tegevustes ning õpitu kasutamise toetamist igapäevases juhtumitöös; 
· on kirjeldatud, kuidas lähenemine „Turvalisuse märgid“ viiakse osalevate omavalitsusüksuste lastekaitsetöö korraldusse ja juhtumitöö praktikasse; 
· on kirjeldatud, millist muutust senises töökorralduses või juhtumitöö praktikas soovitakse projekti tulemusel saavutada;
· kavandatud ühised rakendus- ja arendustegevused, sealhulgas piirkondliku arendusfondi kasutamine, on seotud määruse eesmärgiga;
· on kirjeldatud projekti elluviimise, rakendamise edenemise ja tulemuste jälgimist ning peamisi riske ja nende maandamist;
· on kirjeldatud, kuidas jätkatakse loodud töökorraldust, koostöövorme ja „Turvalisuse märkide“ kasutamist pärast projekti abikõlblikkuse perioodi lõppu.
	
	

	(e-toetuse taotlusvormi „Sisu“ alajaotuse „Projekti kirjeldus“ andmeväljad „Olemasolev olukord ja ülevaade projekti vajalikkusest“ ja „Projekti tulemuste jätkusuutlikkus”; taotlusvormi „Tegevused“ ja „Enesehindamise vorm“ (määruse lisa 2))

	3.
	Projekti kuluefektiivsus
Hinnatakse, kas planeeritud tulemuste saavutamiseks kavandatud tegevused on kuluefektiivsed, kas planeeritud eelarve on realistlik ja võimaldab seatud eesmärgid saavutada ning kas planeeritud kulud on vajalikud, mõistlikud ja turuhinnaga kooskõlas.
Hindamisel arvestatakse, kas:
· kulud on kooskõlas määruses sätestatud kululiikide ja piirmääradega;
· eelarve vastab piirkondliku koostöögrupi rahastatavale koosseisule, mille puhul võetakse toetuse maksimaalse summa arvutamisel arvesse üks juhtiv omavalitsusüksus ja kuni kaks partneromavalitsusüksust;
· täiendavate omavalitsusüksuste kaasamise korral on arvestatud, et see ei suurenda toetuse maksimaalset summat;
· töötasudega seotud kulud on seotud projekti tegevustega, tööülesandeid ja koormust on kirjeldatud ning kulud vastavad määruses sätestatud piirmääradele;
· piirkondliku arendusfondi kulud on põhjendatud projekti tegevuste, piirkondliku koostöögrupi toimimise ja määruse eesmärgi saavutamisega.
	
	

	(e-toetuse taotlusvormi „Tegevused“, „Näitajad“ ja „Eelarve“; „Enesehindamise vorm“ (määruse lisa 2))

	4.
	Toetuse taotleja suutlikkus projekti ellu viia
Hinnatakse, kas taotlejal ja partneritel kokku on kvalifikatsioon ja kogemus ning õiguslikud, organisatsioonilised ja tehnilised eeldused, et projekt kavandatud viisil ellu viia.
Hindamisel arvestatakse eelkõige juhtiva omavalitsusüksuse suutlikkust piirkondliku koostöögrupi tegevusi koordineerida ja partneromavalitsusüksuste suutlikkust osaleda projekti tegevustes taotluses kavandatud ulatuses.
	
	

	(e-toetuse taotlusvormi „Sisu“ alajaotuse „Projekti kirjeldus“ andmeväljad „Taotleja kogemused taotluses välja toodud tegevustega analoogsete tegevuste elluviimisel“ ja „Projekti tulemuste jätkusuutlikkus“; „Enesehindamise vorm“ (määruse lisa 2))

	5.
	Projekti kooskõla Eesti pikaajalise arengustrateegia aluspõhimõtete ja sihtidega
Hinnatakse, kuidas lisaks projekti vahetutele eesmärkidele võetakse arvesse ja aidatakse kaasa strateegia „Eesti 2035“ aluspõhimõtete ja sihtidega seotud selliste horisontaalsete põhimõtete eesmärkide saavutamisele nagu sooline võrdsus, võrdsed võimalused, ligipääsetavus ja tasakaalustatud regionaalne areng, aidates seeläbi saavutada § 2 lõigetes 6 ja 7 nimetatud strateegia „Eesti 2035“ asjaomast näitajat.
	
	

	(e-toetuse taotlusvormi „Näitajad“; „Enesehindamise vorm“ (määruse lisa 2))



5. Koondhinnang

	Hindamise tulemus
	Märge

	Kohustuslike kriteeriumide hinded kokku (0–5)
	

	Taotlus on saanud positiivse hinnangu.
	JAH/EI



6. Hindamise kokkuvõte

Hindamiskomisjon annab lühikese kokkuvõtte taotluse hindamise tulemusest.

Hindamiskomisjoni kokkuvõte:

Hindamiskomisjoni esindaja nimi ja allkiri:

Kuupäev:
